Rafael Márquez

Rafael Marquez është lojtari i parë Meksikan që luan për Barçën, që kur arriti të Barça në sezonin 2003-2004 ka mbyllur sezonin si një ndër përforcimet kryesore në mbrojtje. Ecuria e tij e rinisë dhe arritjet e tij në vitet e fundit e bënë atë një ndër mbrojtësit më shpresë në Evropë.

Karriera
Fillimin e karrierës së tij në klubin meksikan Atlas Guadalajara ka debutuar qysh në moshën 17 vjeçare. Me Atlas Guadalajara luajti tri vite (1996-1999). Në vëren e vitit 1999 nënshkroi kontratë me klubin francez AS Monaco ku shumë shpejt u përshtat me lojën se si luhet në Evropë. Në vitin 2000 fitoi titullin e Ligës Franceze me AS Monacon, ku u shpall mbrojtësi më i mirë n'Ligue 1. Në vitin 2003 klubi i tij (AS Monaco) fitoi Kupën e Ligës së Francës. Kapiten i Kombëtares së Metrikës i cili luajti në vitin 1999 dhe 2001 në Kupën e Amerikës. Në Kupën e Botës në Kore dhe Japoni në vitin 2002 dhe së fundmi në Gjermani 2006 ku ishte Lideri i përfaqësueses së Meksikës.

FC Barcelona
Në vëren e vitit 2003 nënshkroi kontratë me FC Barcelonën ku debutoi për herë të parë me Barçën më 10 Gusht 2003. Që në hapat e parë me Barçën ai fitoi respektin dhe besimin e Frank Rajkardit dhe bëhet i rregullt në formacionin bazë të Barçës. Në sezonin e parë në klub ai behet njëri ndër lojtarët kyç të Barçës, të cilit fituan të drejtën e kualifikimit direkt në Ligën e Kampioneve. Në sezonin 2004-2005 ai demonstron shumë anshmëri. Lëndimet e Thiago Mottes dhe Edmilsonit e bënë atë që ta ndërroj rolin e tij që ishte qendër mbrojtës dhe të luaj si mesfushor defensivë, të cilën gjë e kishte bërë edhe kur luante edhe me AS Monacon dhe me Meksikon në të kaluarën. Ai provoi të jetë i jashtëzakonshëm para mbrojtjes dhe e ndihmoi Barçën ta fitoj titullin e La Ligës.

Trofetë

 * Fitues i Ligës së Meksikos me Atlas Guadalajara në vitin 1998.
 * Fitues i Kupës së Konfederatave me Meksikon në vitin 1999.
 * Fitues i Ligës së Francës me AS Monacon në vitin 2000.
 * Fitues i Kupës e Francës me AS Monacon në vitin 2003.
 * Fitues i Ligës së Spanjës me FC Barcelonën në vitin 2005.
 * Fitues i Super Kupës së Spanjës me FC Barcelonën në vitin 2005.
 * Fitues i Ligës së Spanjës me FC Barcelonën në vitin 2006.
 * Fitues i Ligës së Kampionëve me FC Barcelonën në vitin 2006.
 * Fitues i Super Kupës së Spanjës me FC Barcelonen në vitin 2006.